ข้อบัญญัติองค์การบริหารส่วนตำบลอ่างทองเรื่องการควบคุมการเลี้ยงหรือปล่อยสัตว์ พ.ศ. ๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลอ่างทองว่าด้วยการควบคุม การเลี้ยงหรือปล่อยสัตว์อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗และที่แก้ไขเพิ่มเติมประกอบกับมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลอ่างทองโดยความเห็นชอบของสภาองค์การบริหารส่วนตำบลอ่างทองและนายอำเภอเชียงคำ จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่าข้อบัญญัติองค์การบริหารส่วนตำบลอ่างทอง เรื่อง การควบคุมการเลี้ยงหรือปล่อยสัตว์พ.ศ. ๒๕๖๐ข้อ๒ ข้อบัญญัตินี้ให้ใช้บังคับในองค์การบริหารส่วนตำบลอ่างทองตั้งแต่เมื่อได้ประกาศไว้โดยเปิดเผยณ สำนักงานองค์การบริหารส่วนตำบลอ่างทองแล้วเจ็ดวันข้อ๓ บรรดาข้อบัญญัติ ข้อบังคับ ระเบียบประกาศหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้สัตว์หมายความว่า สัตว์ทุกชนิดไม่ว่าจะเป็นสัตว์เลี้ยง หรือสัตว์ป่า หรือสัตว์ชนิดอื่นๆการเลี้ยงสัตว์หมายความว่า การเลี้ยงสัตว์ในสถานที่เลี้ยงสัตว์ การปล่อยสัตว์หมายความว่าการเลี้ยงสัตว์ในลักษณะที่มีการปล่อยให้อยู่นอกสถานที่เลี้ยงสัตว์รวมทั้งการสละการครอบครองสัตว์สถานที่เลี้ยงสัตว์หมายความว่า คอกสัตว์ กรงสัตว์ ที่ขังสัตว์หรือสถานที่ในลักษณะอื่นที่มีการควบคุมของสัตว์ที่เลี้ยง เจ้าของสัตว์หมายความรวมถึงผู้ครอบครองสัตว์ด้วยที่หรือทางสาธารณะหมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้ เจ้าพนักงานท้องถิ่นหมายความว่า นายกองค์การบริหารส่วนตำบลอ่างทอง เจ้าพนักงานสาธารณสุขหมายความว่า เจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕ ผู้ได้รับแต่งตั้งจากเจ้าพนักงานท้องถิ่นหมายความว่า ข้าราชการหรือพนักงานส่วนท้องถิ่นซึ่งได้รับแต่งตั้งจากเจ้าพนักงานท้องถิ่นให้ปฏิบัติการตามพระราชบัญญัติการสาธารณสุขพ.ศ. ๒๕๓๕ ในเขตอำนาจขององค์การบริหารส่วนตำบลอ่างทองข้อ๕ ห้ามมิให้มีการเลี้ยงสัตว์ชนิดหรือประเภทเหล่านี้ในเขตพื้นที่องค์การบริหารส่วนตำบลอ่างทองโดยเด็ดขาดได้แก่(๑)งูพิษและงูที่อาจเกิดอันตรายแก่คนและสัตว์เลี้ยง (๒)ปลาปิรันยา(๓)คางคกไฟ(๔)สัตว์ดุร้ายต่าง ๆ(๕)สัตว์มีพิษร้ายอื่น ๆ(๖)สัตว์ต้องห้ามตามกฎหมายอื่น ๆข้อ๖ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ให้พื้นที่ในเขตอำนาจขององค์การบริหารส่วนตำบลอ่างทองเป็นเขตควบคุมการเลี้ยงหรือปล่อยสัตว์ดังนี้(๑)ให้พื้นที่ต่อไปนี้เป็นเขตห้ามเลี้ยงหรือปล่อยสัตว์โดยเด็ดขาด(๑.๑)พื้นที่ผังเมืองประกาศเป็นเขตพาณิชย์กรรมและเขตประชากรหนาแน่น(๑.๒)พื้นที่ผังเมืองประกาศเป็นประเภทอนุรักษ์เพื่อส่งเสริมเอกลักษณ์ศิลปวัฒนธรรมไทย(๑.๓)สถานที่ท่องเที่ยว(๑.๔)วัด โรงเรียน สถานที่ราชการ(๑.๕)สถานที่ที่ไม่ใช่ตนเองเป็นกรรมสิทธิ์ ยกเว้นได้รับอนุญาตจากเจ้าของกรรมสิทธิ์(๒)ให้พื้นที่ต่อไปนี้เป็นเขตห้ามเลี้ยงหรือปล่อยสัตว์เกินจำนวนที่กำหนดดังนี้(๒.๑)พื้นที่นอกจากที่ระบุในข้อ (๑) เป็นเขตห้ามเลี้ยงหรือปล่อยสัตว์ประเภทดังต่อไปนี้เกินจำนวนดังนี้ (๒.๑.๑)ช้าง ม้า ไม่เกิน ๑ ตัว (๒.๑.๒)สุกร โค กระบือ แพะ แกะ สุนัข ประเภทละไม่เกิน ๕ ตัว (๒.๑.๓)เป็ด ไก่ นก ห่าน ประเภทละไม่เกิน ๒๕ ตัว (๒.๑.๔)จำนวนสัตว์อื่นนอกจาก (๑.๑.๑) - (๑.๑.๓) ต้องได้รับความเห็นชอบจากเจ้าพนักงานท้องถิ่น (๒.๑.๕)การเลี้ยงสัตว์ต้องไม่ก่อมลภาวะและเหตุรำคาญ (๒.๑.๖)ต้องไม่เป็นแหล่งเพาะพันธุ์และแพร่เชื้อโรคที่ติดต่อจากสัตว์สู่คน(๓)ให้พื้นที่ต่อไปนี้เป็นเขตที่การเลี้ยงหรือปล่อยสัตว์ต้องอยู่ภายใต้มาตรการอย่างใดอย่างหนึ่งดังนี้ (๓.๑)พื้นที่อยู่อาศัยไม่หนาแน่น เป็นเขตที่การเลี้ยงหรือปล่อยสัตว์ประเภทดังนี้ (๓.๑.๑)การเลี้ยงสุกร โค กระบือ แพะ แกะ สุนัข จำนวนประเภทละ ไม่เกิน ๒๐ ตัว (๓.๑.๒)การเลี้ยงไก่ นก เป็ด ห่าน จำนวนประเภทละไม่เกิน ๑๐๐ ตัว (๓.๑.๓)สัตว์อื่น ๆ นอกจากข้อ (๓.๑.๑) และ (๓.๑.๒) จำนวน ประเภทละไม่เกิน ๑๕ ตัว (๓.๒)การเลี้ยงสัตว์เกินจำนวนจะต้องได้รับความเห็นชอบจากเจ้าพนักงานท้องถิ่นต้องมีการปฏิบัติภายใต้มาตรการดังนี้ ๑)สถานที่ตั้ง ๑.๑)ต้องตั้งอยู่ในสถานที่ที่ไม่ก่อเหตุรำคาญให้กับผู้อาศัยอยู่ใกล้เคียง ๑.๒)ต้องมีบริเวณเลี้ยงสัตว์ซึ่งกั้นเป็นสัดส่วนและให้อยู่ห่างเขต ที่ดินสาธารณะทางน้ำสาธารณะหรือที่ดินต่างเจ้าของ และมีที่ว่างอันปราศจากหลังคาหรือสิ่งใดปกคลุมโดยรอบบริเวณเลี้ยงสัตว์นั้นไม่น้อยกว่า๒๐ เมตรทุกด้านเว้นแต่ด้านที่มีแนวเขตที่ดินติดต่อกับที่ดินของผู้เลี้ยงสัตว์ประเภทเดียวกัน ๒)อาคารและส่วนประกอบ ๒.๑)อาคารต้องเป็นอาคารเอกเทศและมั่นคงแข็งแรงมีลักษณะเหมาะแก่การเลี้ยงสัตว์ประเภทนั้นๆ ไม่มีการพักอาศัยหรือประกอบกิจการอื่นใด ๒.๒)พื้นต้องเป็นพื้นแน่นทำความสะอาดง่ายไม่เฉอะแฉะเว้นแต่การเลี้ยงสุกรพื้นจะต้องเป็นคอนกรีตและมีความลาดเอียงเพื่อให้น้ำและสิ่งปฏิกูลไหลลงทางระบายน้ำได้โดยสะดวก๒.๓)หลังคาต้องมีความสูงจากพื้นมากพอสมควรและมีช่องทางให้ แสงสว่างหรือแสงแดดส่องภายในอาคารอย่างทั่วถึง๒.๔)คอกต้องมีการกั้นคอกเป็นสัดส่วนเหมาะสมกับจำนวนสัตว์ไม่ให้สัตว์อยู่กันอย่างแออัด ๒.๕)การระบายอากาศต้องจัดให้มีการระบายอากาศถ่ายเทให้เพียงพอ ๓)การสุขาภิบาลทั่วไป ๓.๑)การระบายน้ำ ๓.๑.๑)รางระบายน้ำต้องจัดให้มีรางระบายน้ำโดยรอบตัวอาคารให้มีความลาดเอียงเพียงพอให้น้ำไหลได้สะดวก ๓.๑.๒)น้ำทิ้งต้องมีการบำบัดก่อนระบายลงสู่ทางระบายน้ำ แหล่งน้ำสาธารณะหรือในที่เอกชน ๓.๒)การกำจัดมูลสัตว์ต้องเก็บกวาดมูลสัตว์เป็นประจำทุกวันต้องจัดให้มีที่กักเก็บมูลสัตว์โดยเฉพาะ ไม่ให้ส่งกลิ่นเหม็นอันเป็นเหตุรำคาญและต้องไม่เป็นแหล่งเพาะพันธุ์แมลงหรือสัตว์นำโรค ๓.๒.๑)ถ้ามีการสุมไฟไล่แมลงให้สัตว์ต้องไม่ให้เกิดเหตุเดือดร้อนรำคาญแก่ผู้อาศัยใกล้เคียง๓.๒.๒)ต้องป้องกันเสียงร้องของสัตว์ไม่ให้เป็นเหตุรำคาญแก่ผู้อาศัยใกล้เคียง ๓.๒.๓)การเลี้ยงสัตว์ที่มีขน ตัวอาคารต้องสามารถป้องกันขนไม่ให้ปลิวฟุ้งกระจายออกไปนอกสถานที่ ๓.๒.๔)ต้องควบคุมดูแลไม่ให้สัตว์ออกไปทำความเสียหายแก่ทรัพย์สินหรือทำความเดือดร้อนรำคาญแก่ผู้อยู่ใกล้เคียง๓.๒.๕)ต้องรักษาความสะอาดที่เลี้ยงสัตว์ให้สะอาดเสมอ ๓.๓)การกำจัดซากสัตว์ให้ใช้วิธีการเผาหรือฝังเพื่อป้องกันการเป็นแหล่งเพาะพันธุ์ของแมลงและสัตว์นำโรคและการก่อเหตุรำคาญจากกลิ่นเหม็น๔)ให้เจ้าของสัตว์เลี้ยงในพื้นที่เขตองค์การบริหารส่วนตำบลอ่างทองแจ้งข้อมูลเกี่ยวกับการเลี้ยงสัตว์ ประเภท จำนวน สถานที่เลี้ยงสัตว์ ได้ที่องค์การบริหารส่วนตำบลอ่างทอง๔.๑)การแจ้งข้อมูลเกี่ยวกับการเลี้ยงสัตว์ ผู้แจ้งต้องยื่นแบบแจ้งข้อมูลการเลี้ยงสัตว์พร้อมเอกสารดังนี้ ๔.๑.๑)สำเนาบัตรประจำตัวประชาชนเจ้าของสัตว์เลี้ยง ๔.๑.๒)สำเนาทะเบียนบ้านเจ้าของสัตว์เลี้ยง ๔.๑.๓)ในกรณีเจ้าของสัตว์เลี้ยงไม่ได้เป็นเจ้าของบ้าน หรือเจ้าของกรรมสิทธิ์ในที่ดินต้องมีหนังสือยินยอมจากเจ้าของบ้านหรือเจ้าของกรรมสิทธิ์ที่ดิน แล้วแต่กรณีพร้อมสำเนาบัตรประชาชนของเจ้าของบ้านหรือเจ้าของกรรมสิทธิ์ที่ดิน ๔.๑.๔)หนังสือมอบอำนาจในกรณีเจ้าของสัตว์เลี้ยงไม่ได้มา ดำเนินการเอง แบบแจ้งข้อมูลการเลี้ยงสัตว์คำร้องและวิธีการแจ้งข้อมูลการเลี้ยงสัตว์ให้เป็นไปตามแบบที่องค์การบริหารส่วนตำบลอ่างทองกำหนดท้ายข้อบัญญัตินี้ ข้อ๗ ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ๖ โดยไม่ปรากฏเจ้าของให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อยสามสิบวันเมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลอ่างทองแต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควรเจ้าพนักงานท้องถิ่นจะจัดการขายหรือขายทอดตลาดสัตว์นั้นตามควรแก่กรณีก่อนถึงกำหนดเวลาดังกล่าวก็ได้เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์ในกรณีที่มิได้มีการขายหรือขายทอดตลาดตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่งเจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลอ่างทองตามจำนวนที่ได้จ่ายจริงด้วย ในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันจากเป็นอันตรายต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้ข้อ๘ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ในเขตอำนาจขององค์การบริหารส่วนตำบลอ่างทอง ในเรื่องใดหรือทุกเรื่องก็ได้ ข้อ๙ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ ข้อ๑๐ ให้นายกองค์การบริหารส่วนตำบลตำบลอ่างทองเป็นผู้รักษาการให้เป็นไปตามข้อบัญญัตินี้และให้มีอำนาจตีความวินิจฉัยปัญหา กำหนดหลักเกณฑ์และวิธีปฏิบัติ เพื่อดำเนินการให้เป็นไปตามข้อบัญญัตินี้ประกาศณ วันที่ ๑๙ มิถุนายน พ.ศ. ๒๕๖๐อนุชา กาติ๊บนายกองค์การบริหารส่วนตำบลอ่างทอง[เอกสารแนบท้าย]๑.แบบแจ้งข้อมูลประกอบการเลี้ยงสัตว์ ประจำปี.........................(ดูข้อมูลจากภาพกฎหมาย)ภูมิกิติ/จัดทำ๒๐ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๖๘ ง/หน้า ๘๑/๒๓ มีนาคม ๒๕๖๑